1

Ordensreglement for udlejning af fælleshuset.

Kun beboere som bor i AB Birkeskoven kan leje vores fælleshus til afholdelse af familiesammenkomster eller lignende hvor de selv deltager.

Det er lejerens pligt og ansvar, at deltagere udviser ”god ro og orden” under arrangementet.

Musik og dans er tilladt inde i fælleshuset med lukket døre og vinduer, og man bør tage hensyn til sine naboer. Lejeren har det fulde ansvar over for skader, der forvoldes på lokaler, inventar og service.

Rygning er **ikke tilladt** inde i fælleshuset, der henvises til de udendørs arealer.

Askebæger skal tømmes, også det som er monteret på væggen ved indgangen.

(OBS ved overtrædelse tilbagebetales depositum ikke, da pengene bruges til vask og rengøring af hele huset)

**Efter anvendelse af fælleshuset:**

Fælleshuset skal afleveres i rengjort stand. Rengøringsmidler og klude forefindes i opbevaringsrummet. Der må IKKE anvendes andre rengøringsmidler end dem, der forefindes i opbevaringsrummet. I højskabet på toilettet er en støvsuger, som også kan benyttes.

**Entre:**

Gulv skal fejes/støvsuges og vaskes i gulvsæbe.

Måtte skal bankes. Spejl skal pudses.

**Toilet:**

Håndvask skal rengøres.

Spejl skal pudses.

Toilet skal rengøres.

Gulv skal fejes/støvsuges og vaskes i gulvsæbe.

Smid madamposen ud, hvis denne er blevet benyttet.

**Opholdsrum:**

Borde og stole skal rengøres og stilles på plads.

Gulv skal fejes/støvsuges og vaskes i gulvsæbe.

Brugte viskestykker og klude tages med hjem og vaskes. Afleveres retur i løbet af ugen til nøgleansvarlig.

**Køkken:**

Borde, komfur, ovn og køleskab skal være rengjorte.

Alt service skal sættes på plads i skabene.

***OBS de nye knive må ikke komme i opvaskemaskinen.***

Gulv skal fejes/støvsuges og vaskes i gulvsæbe.

**Opbevaringsrum:**

Bordplade tørres af

Gulv fejes/ støvsuges og vaskes i gulvsæbe.

**Manglende eller ødelagt inventar:**

Hvis der sker skade på inventar ved benyttelse af Fælleshuset skal dette meddeles ved afleveringen af nøglen og ødelagt service stilles på køkkenbordet.

Er der mangler eller skade på inventar allerede inden benyttelse af Fælleshuset, skal det meddeles før huset tages i brug.

**Nøglen:**

Denne skal afleveres inden kl. 12:00 den efterfølgende dag, hvis ikke andet er aftalt.

**Affald:**

Alt affald skal sorteres i vores fælles container.

**Depositum:**

Fælleshuset vil blive gennemgået den følgende dag og herefter vil depositum blive udbetalt, hvis alt er fundet i orden.

Hvis der er mangler, ødelagt inventar, mangelfuld rengøring og oprydning - vil hvert punkt blive individuelt vurderet. Omkostningerne i forbindelse med indkøb af nyt inventar eller udbedring af skader vil blive fratrukket depositummet.

AB Birkeskovens bestyrelse – d. 19/11-2024.